Dôvodová  správa

Materiál sa predkladá ako výraz ocenenia osobného podielu plk.JUDr. Tibora Gaplovského na dosahovaných výsledkoch a pri budovaní Železničnej polície. 

Podľa čl. 102 písm. g) Ústavy Slovenskej republiky prezident Slovenskej republiky vymenúva a povyšuje generálov.

Návrh na vymenovanie príslušníka Železničnej polície do hodnosti generála podľa ustanovenia § 25 zákona č. 73/1998 Z.z. o štátnej službe príslušníkov policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov predkladá prezidentovi Slovenskej republiky vláda Slovenskej republiky na návrh ministra dopravy, pôšt a telekomunikácií Slovenskej republiky.

Predkladaný materiál je spracovaný v súlade so zákonom č. 73/1998 Z.z. v znení neskorších predpisov.